Avis juridique important

|

51995PC0529

Ehdotus Euroopan parlamentin ja neuvoston päätökseksi toiminnasta unionin tasolla satelliittivälitteisten henkilöviestintäpalvelujen alalla Euroopan unionissa

Virallinen lehti nro C 015 , 20/01/1996 s. 0006

Ehdotus Euroopan parlamentin ja neuvoston päätökseksi toiminnasta unionin tasolla satelliittivälitteisten henkilöviestintäpalvelujen alalla Euroopan unionissa (96/C 15/07) KOM(95) 529 lopull. - 95/0274(COD)(Komission esittämä 10 päivänä marraskuuta 1995)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 57, 66 ja 100 a artiklan,ottavat huomioon komission ehdotuksen,ottavat huomioon talous- ja sosiaalikomitean lausunnon,ottavat huomioon alueiden komitean lausunnon,sekä katsovat, että1. neuvosto antoi 7 päivänä joulukuuta 1993 päätöslauselman satelliittivälitteisten henkilöviestintäpalvelujen käyttöön ottamisesta yhteisössä (1), mainitussa päätöslauselmassa neuvosto korosti satelliittivälitteisten henkilöviestintäpalvelujen käyttöön ottamiseksi yhteisössä tarvittavan yhteensovitetun toiminnan tärkeyttä ottaen täysin huomioon näiden palvelujen maailmanlaajuisen luonteen; neuvosto korosti tarvetta kehittää tehokas politiikka ja pyysi komissiota tutkimaan asiaa, seuraamaan kansainvälistä kehitystä ja ehdottamaan aiheellisia toimenpiteitä ja/tai toimia,Euroopan parlamentti antoi 19 päivänä toukokuuta 1995 matka- ja henkilöviestintää Euroopan unionissa koskevan päätöslauselman (2), jossa sen ensisijaisena tavoitteena on luoda yhdenmukaistettu luvanantotapa satelliittivälitteiseen matka- ja henkilöviestintään ennen 1 päivää tammikuuta 1996 ja tähän perustuen toteuttaa menettelyt näitä järjestelmiä koskevien toimilupien antamiseksi varhaisessa vaiheessa; tämä lähestymistapa on pantava täytäntöön 1 päivään tammikuuta 1996 mennessä näiden palvelujen maailmanlaajuisesti nopean kehityksen ja niiden sosiaalisten ja kaupallisten mahdollisuuksien huomioon ottamiseksi,neuvosto antoi 29 päivänä kesäkuuta 1995 matka- ja henkilöviestinnän tulevaa kehittämistä Euroopan unionissa koskevan päätöslauselman (3), jossa se pitää ensisijaisena tavoitteenaan varmistaa yhdenmukaistettu luvanantotavan määrittely satelliittivälitteiseen matka- ja henkilöviestintään 1 päivään kesäkuuta 1996 mennessä ECTRA:n tutkittua asiaa,satelliittivälitteisillä henkilöviestintäjärjestelmillä on merkitystä yleisen palvelun saatavuuden turvaamisessa unionin syrjäisillä alueilla, minkä avulla ne vahvistavat sosiaalista ja taloudellista yhteenkuuluvuutta,2. tarkasteltuaan televiestintää, kauppaa ja teollisuutta koskevia näkökohtia sekä satelliittivälitteisen henkilöviestinnän taajuuksia ja standardointia koskevia näkökohtia sekä kuultuaan asian kannalta merkityksellistä teollisuutta komissio on laatinut ehdotuksia päätöksenteosta ja päätöksentekoaikataulusta tarkoituksenaan saavuttaa yhteiseen lähestymistapaan perustuva satelliittivälitteisten henkilöviestintäpalvelujen valinta ja luvananto,3. satelliittivälitteisten henkilöviestintäpalvelujen alalla toimivien satelliittiviestintäkapasiteetin tarjoajien markkinoille pääsyä voidaan rajoittaa ainoastaan puolueettomien, avoimien, suhteellisten ja syrjimättömien, niukkaan taajuuksien saatavuuteen liittyvien valintaperusteiden perusteella, ja luvanantomenettelyiden on oltava puolueettomia, avoimia ja ketään syrjimättömiä; yhdenmukaistettu valinta yhteisön tasolla on tarpeen rajoitetun yhteisen taajuusspektrin vuoksi; satelliittivälitteisiin henkilöviestintäpalveluihin annettavien lupien yhteisten edellytysten on perustuttava puolueettomuuden, avoimuuden, syrjimättömyyden ja suhteellisuuden periaatteisiin,4. koska satelliittivälitteiset henkilöviestintäpalvelut luonnostaan palvelevat ennen kaikkea eri jäsenvaltioiden välillä ja unionin ulkopuolella liikkuvien matkaviestinten käyttäjien tarpeita, toisistaan poikkeavat kansalliset lainsäädännöt, asetukset ja hallinnolliset toimenpiteet vaikeuttaisivat tai jopa estäisivät unionin laajuisten satelliittivälitteisten henkilöviestintäpalvelujen tarjoamista, niihin liittyvien laitteiden vapaata liikkuvuutta ja tämän seurauksena satelliittivälitteisten henkilöviestintäpalveluiden onnistunutta käyttöönottoa sisämarkkinoilla,5. satelliittivälitteisten henkilöviestintäpalveluiden vapaa tarjoaminen ja niihin liittyvien laitteiden vapaa liikkuvuus sisämarkkinoilla voidaan saavuttaa ainoastaan, jos kansallisten asetusten ja hallinnollisten toimien lähentäminen saavutetaan palvelujen tarjoajia ja yhdyskäytäväoperaattoreita ja tarvittaessa laitteistoja koskevien yhdenmukaistettujen luvanantoedellytysten perusteella,6. Euroopan parlamentti ja neuvosto tutkivat oikeuksien myöntämiseen ja yksittäisiin lupiin liittyviä toimenpiteitä televiestinnän alalla unionissa; ottaen huomioon asian kiireellisyyden ja sen, että tällaisia luvanantoa koskevia unionin toimenpiteitä ei ole hyväksytty ja toteutettu, satelliittivälitteiset henkilöviestintäpalvelut edellyttävät toimintaa unionin tasolla kuten tässä päätöksessä on erikseen mainittu; toiminnan keston on oltava rajoitettua,7. ottaen huomioon suunnitellun satelliittivälitteisten henkilöviestintäjärjestelmien toteuttamisaikataulu toiminnan tarkoitus on varmistaa, että sen rajoitetun keston aikana unionissa toteutetaan satelliittivälitteisten henkilöviestintäjärjestelmien valintaan ja luvanantoon liittyvät aiheelliset sääntelyä ja politiikkaa koskevat toimenpiteet kiinnittäen tarvittavaa huomiota kansainväliseen ulottuvuuteen ja siitä seuraaviin vaatimuksiin,8. ottaen huomioon käytettävissä olevien taajuuksien rajoitettu saatavuus on määriteltävä ne satelliittivälitteisten henkilöviestintäpalvelujen ryhmät, joihin tarvitaan vertailuun perustuva tarjousmenettely satelliittijärjestelmän valitsemiseksi; yhdellä ainoalla valintamenettelyllä unionissa vältetään satelliittijärjestelmien valintaa koskevat keskenään ristiriitaiset kansalliset päätökset; menettelyt vertailuun perustuvan tarjousmenetelmän toteuttamiseksi on määriteltävä yksityiskohtaisesti,9. mahdollisille hakijoille on ilmoitettava vertailuun perustuvaan tarjousmenetelmään liittyvistä menettelyistä ja valintaa varten määritellyistä valintaperusteista sekä periaatteista, joita käytetään satelliittivälitteisten henkilöviestintäpalvelujen alalla toimivien satelliittiviestintäkapasiteetin tarjoajille annettaviin lupiin sovellettavien yhteisten edellytysten laatimiseksi,10. määrittelemällä valittuja satelliittiviestintäkapasiteetin tarjoajia koskevat yhteiset edellytykset ja palvelujen tarjoajia, yhdyskäytäväoperaattoreita ja tarvittaessa laitteiden liikkuvuutta ja käyttöä koskevien lupien yhdenmukaistetut edellytykset jäsenvaltiot voivat antaa lupia sovellettavien kansallisten järjestelmien perusteella direktiivin 94/46/EY säännösten mukaisesti ja välttää tällä tavoin yhteensovittamattomat ja keskenään ristiriittaiset kansallisen lainsäädännön päätökset,11. Euroopan radioviestintäkomitean (ERC) ja Euroopan telehallintojen yhteistyökomitean (ECTRA) toteuttamat toimenpiteet, jos ne ovat unionin etujen mukaisia, voivat olla perustana tärkeimpien taajuuksien käyttämiselle satelliittivälitteisiin henkilöviestintäpalveluihin ja niiden luvanantoperusteiden laatimisessa,Euroopan standardointitoimielimiä, kuten Euroopan telealan standardointilaitosta (ETSI) ja CEN/CENELEC:tä, voidaan pyytää laatimaan sopivana ajankohtana tarvittavat alan kannalta aiheelliset standardit,12. unioni pitää tärkeänä satelliittivälitteisten henkilöviestintäjärjestelmien ja -palveluiden maailmanlaajuista ulottuvuutta ja maailmanlaajuista sääntelyrakennetta, jonka perusteella mainittuja palveluita tarjotaan; tämän unionin tasolla tapahtuvan toiminnan avulla unioni ja jäsenvaltiot voivat vaikuttaa voimakkaammin matka- ja henkilöviestinnän maailmanlaajuiseen kehitykseen,satelliittivälitteisille henkilöviestintäpalveluille ominainen maailmanlaajuinen luonne saattaa edellyttää, että kolmansien maiden kanssa on tehtävä merkittävä määrä sopimuksia, jotka koskevat muun muassa yhteenliittämistä, laitteiden vapaata liikkuvuutta ja käyttöä, satelliittijärjestelmän ja satelliitin valvontakeskusten toimintaa, taajuuskaistojen käyttö- ja jakosuunnitelmia, numerointia, turvallisuus- ja hätätoimintoja, pääsyä yhdyskäytäviin ja pääsyä kolmansille markkinoille; nämä sopimukset liittyvät läheisesti markkinoille pääsyä koskeviin järjestelyihin; tämän vuoksi komissio voi käynnistää monen- tai kahdenvälisiä neuvotteluja näistä satelliittivälitteisen henkilöviestinnän näkökohdista,13. kansainvälisten keskustelujen tulokset ja/tai muut oikeutetut olosuhteiden muutokset voivat edellyttää komissiota muuttamaan tämän toiminnan perusteella tehtyjä päätöksiä tai toteuttamaan muita asiaa koskevia toimia läheisessä yhteistyössä jäsenvaltioiden kanssa,14. jäsenvaltioiden on toteutettava kaikki aiheelliset toimenpiteet tämän toiminnan ja siitä seuraavien päätösten täytäntöönpanemiseksi sopivaan aikaan ja ilmoitettava kansallisista täytäntöönpanotoimista komissiolle,15. asian kannalta merkityksellistä teollisuutta olisi kehotettava tiiviiseen yhteistyöhön komission ja kansallisten sääntelyviranomaisten kanssa satelliittivälitteisten henkilöviestintäpalveluiden valinnan ja luvanannon aikana ilmenneiden kysymysten ratkaisemiseksi; tätä yhteistyötä voidaan laajentaa kysymysten käsittelyyn kansainvälisessä yhteydessä,tässä päätöksessä komissiolle annettujen tehtävien vaatiman yksityiskohtaisen työn valmistelussa komissio voi pyytää apua tilapäiseltä asiantuntijaryhmältä; asiantuntijaryhmä on muodostettava mahdollisuuksien mukaan merkittävistä teollisuuden asiantuntijoista ja lisäksi tarvittaessa kansallisten ministeriöiden asiantuntijoista, asiaa koskevien toimielinten kuten ETSI:n, ECTRA:n, ERC:n ja muiden asian kannalta merkityksellisten valtiollisten toimielinten edustajista, jahakijoiden ja muun asiaa koskevan teollisuuden tarjoamat tiedot voivat olla liiketoiminnan kannalta luottamuksellisia; näiden tietojen suhteen on noudatettava äärimmäistä varovaisuutta; tämä ei kuitenkaan saa estää valinta- ja lupamenettelyn kannalta tärkeiden tietojen julkaisemista,OVAT TEHNEET TÄMÄN PÄÄTÖKSEN:1 artikla Toiminnan luominen unionin tasollaTätä päätöstä sovelletaan satelliittivälitteisten henkilöviestintäpalvelujen käyttöönottoon unionissa televiestinnän kansallisten sääntelyviranomaisten välisen yhteensovitetun toiminnan avulla.Toiminta rajoitetaan kolmeen vuoteen siitä päivästä, kun tämä päätös julkaistaan Euroopan yhteisöjen virallisessa lehdessä. Komissio seuraa satelliittivälitteisten henkilöviestintäjärjestelmien alalla tapahtuvaa kehitystä, laatii kertomuksen tämän päätöksen perusteella toteutetun toiminnan tehokkuudesta kahden vuoden kuluttua ja tarvittaessa ehdottaa Euroopan parlamentille ja neuvostolle tällä alalla toteutettavan toiminnan jatkamista.2 artikla TavoitteetSatelliittivälitteiseen henkilöviestintään liittyvän toiminnan tavoitteena on varmistaa 1 artiklassa määrätyn ajan kuluessai) satelliittivälitteisten henkilöviestintäpalvelujen alalla toimivien satelliittiviestintäkapasiteetin tarjoajien valintaii) satelliittivälitteisten henkilöviestintäpalvelujen alalla toimiville satelliittiviestintäkapasiteetin tarjoajille annettaviin lupiin sovellettavien yhteisten edellytysten hyväksymineniii) satelliittivälitteisten henkilöviestintäpalvelujen tarjoajia ja yhdyskäytäväoperaattoreita koskevien lupien ja tarvittaessa laitteiden liikkuvuutta ja käyttöä koskevien aiheellisten toimien edellytysten yhdenmukaistaminen direktiivin 94/46/EY säännösten mukaisestiiv) vuoropuhelun ja tarvittaessa neuvottelujen aloittaminen Euroopan unionin ja kolmansien maiden välillä tavoitteena kansainvälisen yhteistyön luominen satelliittivälitteisten henkilöviestintäpalvelujen kehityksen edistämiseksi ja niiden kehityksen esteiden poistamiseksi.3 artikla MääritelmätTässä päätöksessä tarkoitetaan- "luvan myöntämisellä satelliittiviestintäkapasiteetin tarjoajalle" yrityksen saamaa lupaa luoda ja käyttää satelliitin välityskapasiteettia satelliittivälitteisten henkilöviestintäjärjestelmien tarjoamiseksi ja oikeutta saada käyttää tarkoituksenmukaista taajuusspektriä erityisin edellytyksin- "satelliittivälitteisten henkilöviestintäpalvelujen tarjoajalla" kaikkia yrityksiä, jotka tarjoavat satelliittivälitteisiä viestintäpalveluja direktiivissä 94/46/EY määritellyllä tavalla ja käyttävät valittujen satelliittiviestintäkapasiteetin tarjoajien tarjoamaa satelliitin välityskapasiteettia; tämä ei koske luvallisten palvelujen jälleenmyyjiä- "yhdyskäytäväoperaattorilla" kaikkia yrityksiä, jotka tarjoavat satelliittiverkkopalveluja direktiivissä 94/46/EY määritellyllä tavalla ja käyttävät valittujen satelliittiviestintäkapasiteetin tarjoajien tarjoamaa satelliitin välityskapasiteettia.4 artikla Satelliittiviestintäkapasiteetin tarjoajien valintamenettelyn luominenJäljempänä 7 artiklassa määrätyn menettelyn mukaisesti komissio läheisessä yhteistyössä jäsenvaltioiden kansallisten sääntelyviranomaisten kanssai) luo satelliittivälitteisten henkilöviestintäpalvelujen luokat ja tarvittaessa päättää satelliittivälitteisen henkilöviestinnän alalla toimivien satelliittiviestintäkapasiteetin tarjoajien valinnan tarpeestaii) hyväksyy tärkeiden luokkien osalta yhteiset valintaperusteet satelliittivälitteisen henkilöviestinnän alalla toimiville satelliittiviestintäkapasiteetin tarjoajille, joille annetaan lupa tarjota palvelujaan unionin alueellaiii) hyväksyy menettelyt, joiden avulla vertailuun perustuva tarjousmenettely voidaan toteuttaaiv) hyväksyy kaikkien palveluluokkien osalta satelliittivälitteisen henkilöviestinnän alalla toimivien valittujen satelliittiviestintäkapasiteetin tarjoajille annettaviin lupiin sovellettavia yhteisiä edellytyksiä koskevat periaatteet.5 artikla Satelliittiviestintäkapasiteetin tarjoajien valinta1. Kiinnostuksenilmaisupyyntö julkaistaan Euroopan yhteisöjen virallisessa lehdessä kuuden kuukauden kuluessa tämän päätöksen tekemisestä.i) Kiinnostuksenilmaisupyynnössä luetellaan yhteiset valintaperusteet jokaiselle 4 artiklan ii) kohdan mukaisesti luodulle palveluluokalle, valinnassa käytettävät 4 artiklan iii) kohdan mukaisesti luodut menettelyt ja 4 artiklan iv) kohdan mukaisesti luotuihin lupiin sovellettavia yhteisiä edellytyksiä koskevat periaatteet.ii) Pyynnössä kiinnostuksen ilmaisemisesta kehotetaan kaikkia sellaisia henkilöitä tai yksiköitä ilmoittautumaan, jotka haluavat käyttää järjestelmää satelliittivälitteisten henkilöviestintäpalvelujen tarjoamiseksi Euroopan unionin alueella.2. Päätös satelliittivälitteisen henkilöviestinnän alalla toimivien satelliittiviestintäkapasiteetin tarjoajien valitsemisesta tarkoituksenmukaisiin palveluluokkiin tehdään 9 artiklassa määrätyn menettelyn mukaisesti.6 artikla Yhteisten ja yhdenmukaisten luvanantoedellytysten käyttöön ottaminenSeuraavista tehdään päätös 8 artiklassa määrätyn menettelyn mukaisesti:i) satelliittivälitteisen henkilöviestinnän alalla toimiville valituille satelliittiviestintäkapasiteetin tarjoajille annettaviin lupiin sovellettavat yhteiset edellytyksetii) yhdenmukaiset luvanantoedellytykset satelliittivälitteisten henkilöviestintäpalvelujen tarjoajille ja yhdyskäytäväoperaattoreille sekä tarvittaessa laitteiden liikkuvuudelle ja käyttämiselleiii) kaikki muut toimenpiteet, joiden tarkoituksena on helpottaa satelliittivälitteisten henkilöviestintäpalvelujen kehitystä.Yhteisten ja yhdenmukaisten luvanantoedellytysten käyttöön ottamisen osalta komissio voi, jos se pitää tarpeellisena, päättää kuulla valittujen satelliittiviestintäkapasiteetin tarjoajien edustajia.7 artikla Yhteistyö Euroopan posti- ja telehallintojen konferenssin ja Euroopan standardointitoimielinten kanssaTukeakseen yhteisten ja yhdenmukaisten valintaperusteiden ja edellytysten hyväksymistä ja ottaen huomioon liitteessä vahvistetun aikataulun komissio voi pyytää Euroopan standardointitoimielimiä, kuten Euroopan telealan standardointilaitosta (ETSI) ja CEN/CENELEC:tä sekä Euroopan radioviestintäkomiteaa (ERC) ja Euroopan telehallintojen yhteistyökomiteaa (ECTRA) tutkimaan tarvittavia teknisiä valintaperusteita ja edellytyksiä näiden järjestöjen kanssa tehtyjen asiaa koskevien puitesopimusten mukaisten työvaatimusten rajoissa.8 artikla Neuvoa-antava komitea1. Tämän päätöksen täytäntöönpanossa komissiota avustaa neuvoa-antava komitea, joka koostuu jäsenvaltioiden kansallisten sääntelyviranomaisten edustajista ja jota johtaa komission edustaja.2. Komission edustaja tekee komitealle luonnoksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan toimitettuaan tarvittaessa äänestyksen.Lausunto merkitään pöytäkirjaan. Lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon.9 artikla Sääntelykomitea1. Poiketen siitä, mitä 8 artiklassa säädetään, seuraavaa menettelyä noudatetaan 5 artiklan 2 kohtaa sovellettaessa.2. Komission edustaja tekee komitealle luonnoksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. Komissio päättää suunnitelluista toimenpiteistä, jos ne ovat komitean lausunnon mukaiset.4. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.10 artikla Kansainväliset näkökohdat1. Komissio seuraa kehitystä yhteisön ulkopuolella, erityisesti lainsäädäntömenettelyiden osalta, ja tarvittaessa neuvottelee kolmansien maiden kanssa satelliittivälitteisen henkilöviestinnän yhteensovitetusta käyttöön ottamisesta maailmanlaajuisesti.2. Jäsenvaltioiden on ilmoitettava komissiolle kaikista oikeudellisista ja tosiasiallisista ongelmista, joita yhteisön järjestöt kohtaavat ottaessaan käyttöön satelliittivälitteistä henkilöviestintää kolmansissa maissa.3. Aina todetessaan, että tämän päätöksen mukainen toiminta, erityisesti 1 ja 2 artiklan mukaisesti saatuihin tietoihin liittyvä toiminta, voi edellyttää neuvotteluita, joiden tavoitteena on helpottaa satelliittivälitteisen henkilöviestinnän käyttöönottoa unionissa ja poistaa siihen liittyviä esteitä, komissio käynnistää tarvittaessa neuvottelut mainitut tavoitteet huomioon ottaen.Yhteisön toiminnan periaatteiden tavoitteena on varmistaa yhteisön organisaatioiden tehokas ja vertailukelpoinen pääsy kyseisten kolmansien maiden markkinoille.4. Tämän artiklan mukaisesti toteutetut toimenpiteet eivät rajoita asiaa koskevissa kansainvälisissä sopimuksissa yhteisölle ja jäsenvaltioille asetettuja velvoitteita.11 artikla Päätösten muuttaminenVoidakseen ottaa huomioon kansainvälisellä tasolla ja/tai kolmansien maiden kanssa käytyjen keskustelujen tulokset ja kaikki todetut olosuhteiden muutokset, tai 10 artiklan määräysten mukaisesti toteutettujen toimenpiteiden jälkeen komissio toteuttaa läheisessä yhteistyössä jäsenvaltioiden kansallisten sääntelyviranomaisten kanssa 8 artiklassa määrätyn menettelyn mukaisesti kaikki tarpeelliseksi katsotut toimenpiteet, mukaan lukien päätöstensä muuttamisen.12 artikla Täytäntöönpano1. Jäsenvaltioiden on toteutettava kaikki tarvittavat oikeudelliset tai hallinnolliset toimenpiteet tässä päätöksessä sovittujen tai tämän päätöksen mukaisten toimenpiteiden täytäntöön panemiseksi.2. Jäsenvaltioiden on toimitettava komissiolle kuuden kuukauden kuluessa tämän päätöksen tekemisestä ne tiedot, joita komissio saattaa tarvita varmistuakseen tämän päätöksen täytäntöönpanosta.3. Jäsenvaltioiden on toimitettava komissiolle kolmen kuukauden kuluessa tämän päätöksen mukaisesti tehtyjen päätösten tekemisestä ja liitteessä olevan aikataulun mukaisesti ne tiedot, joiden avulla komissio voi varmistua tällaisten päätösten noudattamisesta.13 artikla Luottamuksellisuus1. Komissio ja kansalliset sääntelyviranomaiset, niiden virkamiehet ja muut työntekijät sekä kuullut asiantuntijat eivät saa paljastaa mitään tämän päätöksen täytäntöönpanon seurauksena saamiaan tietoja tai vastaavia tietoja, jotka kuuluvat vaitiolovelvollisuuden piiriin, sanotun kuitenkaan rajoittamatta tämän päätöksen määräyksiä.2. Edellä 1 kohdan määräykset eivät saa estää valintaperusteisiin ja luvanantoedellytyksiin liittyvien sellaisten tietojen julkaisemista, jotka eivät sisällä luottamuksellisia tietoja.14 artikla Tämä päätös on osoitettu kaikille jäsenvaltioille.(1) EYVL N:o C 339, 16.12.1993, s. 1(2) Sitä ole vielä julkaistu virallisessa lehdessä.(3) EYVL N:o C 188, 22.7.1995, s. 2LIITE TOIMENPITEIDEN AIKATAULU Syyskuu 1996  Satelliittivälitteisiä henkilöviestintäpalveluja koskevien luokkien luominen, jotka edellyttävät satelliittijärjestelmien valintaa.Kiinnostuksenilmaisupyynnön julkaiseminen Euroopan yhteisöjen virallisessa lehdessä.Lokakuu 1996  Satelliittijärjestelmien valintaperusteiden ja kyseisten järjestelmien luvanantoa koskevien periaatteiden hyväksyminen.Joulukuu 1996  Henkilökohtaisten satelliittiviestintäpalvelujen luokkien tarjoamiseen käytettyjen satelliittijärjestelmien valinta vertailuun perustuvan tarjousmenettelyn ja sen jälkeisen arvioinnin perusteella.Yhteisten edellytysten hyväksyminen lupien antamiseksi valituille järjestelmille.Maaliskuu 1997  Yhdenmukaisten luvanantoedellytysten hyväksyminen kaikille henkilökohtaisen satelliittiviestinnän osatekijöille, joihin kuuluvat muun muassa palveluiden tarjonta, laitteet, yhteenliittäminen, numerointi ja pääsy yhdyskäytäviin.


               EUROOPAN KOMISSIO
            Bryssel 21.6.2017
            COM(2017) 322 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotostaSuomen hakemuksen johdosta – EGF/2017/002 FI/Microsoft 2

               PERUSTELUT

               EHDOTUKSEN TAUSTA

               1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013,
                  1
                jäljempänä ’EGR-asetus’.

               2.Suomi toimitti 1. helmikuuta 2017 hakemuksen EGF/2017/002 FI/Microsoft 2 EGR:n rahoitustuen saamiseksi Microsoftin (Microsoft Mobile Oy) ja 11 toimittajan ja jatkojalostajan Suomessa toteuttamien työntekijävähennysten,
                  2
                jäljempänä ’työntekijävähennykset’, vuoksi.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2017/002 FI/Microsoft 2

                        Jäsenvaltio

                        Suomi

                        Asianomaiset alueet (NUTS
                           3
                         2 -taso)

                        Helsinki-Uusimaa (Uusimaa, FI1B1)

                        Länsi-Suomi (Pirkanmaa, FI197)

                        Etelä-Suomi (Varsinais-Suomi, FI1C1)

                        Hakemuksen jättämispäivä

                        1. helmikuuta 2017

                        Ilmoitus hakemuksen vastaanottamisesta

                        1. helmikuuta 2017

                        Lisätietopyyntö

                        15. helmikuuta 2017

                        Lisätietojen toimittamisen määräaika

                        29. maaliskuuta 2017

                        Arvioinnin päättämisen määräaika

                        21. kesäkuuta 2017

                        Toimintakriteeri

                        EGR-asetuksen 4 artiklan 1 kohdan a alakohta

                        Ensisijainen yritys

                        Microsoft (Microsoft Mobile Oy)

                        Asianomaisten yritysten määrä

                        12

                        Toimiala(t)

                        (NACE Rev. 2:n kaksinumerotaso)
                           4

                        62 Ohjelmistot, konsultointi ja siihen liittyvä toiminta

                        Tytäryhtiöiden, hankkijoiden ja jatkojalostajien määrä

                        11

                        Viiteajanjakso (neljä kuukautta)

                        12. heinäkuuta 2016 – 12. marraskuuta 2016

                        Viiteajanjaksona tapahtuneet työntekijävähennykset (a)

                        1 248

                        Työntekijävähennykset ennen viiteajanjaksoa tai sen jälkeen (b)

                        0

                        Vähennettyjen työntekijöiden kokonaismäärä

                        1 248

                        Tukeen oikeutettujen edunsaajien kokonaismäärä

                        1 248

                        Kohteena olevien edunsaajien kokonaismäärä

                        1 000

                        Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä

                        0

                        Yksilöllisten palvelujen talousarvio euroina

                        5 559 300

                        EGR:n täytäntöönpanon talousarvio
                           5
                         euroina

                           307 500

                        Kokonaistalousarvio euroina

                        5 866 800

                        EGR:n tuki euroina (60 %)

                        3 520 080

               HAKEMUKSEN ARVIOINTI

               Menettely

               4.Suomi jätti hakemuksen EGF/2017/002 FI/Microsoft 2 helmikuun 1. päivänä 2017 eli 12 viikon kuluessa siitä päivästä, jolloin EGR-asetuksen 4 artiklassa tarkoitetut toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Suomelta lisätietoja 15. helmikuuta 2017. Pyydetyt lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 21. kesäkuuta 2017.

               Hakemuksen tukikelpoisuus

               Asianomaiset yritykset ja edunsaajat

               5.Hakemuksen piiriin kuuluu 1 248 työntekijää, jotka Microsoft Oy (Microsoft Mobile Oy) ja 11 toimittajaa ja jatkojalostajaa ovat vähentäneet. Ensisijainen yritys toimii alalla, joka luokitellaan NACE Rev. 2:n kaksinumerotasoon 62 (Ohjelmistot, konsultointi ja siihen liittyvä toiminta). Microsoft Mobile Oy:n työntekijävähennykset sijoittuvat pääasiassa NUTS 2 -tason alueille Helsinki-Uusimaa, Länsi-Suomi ja Etelä-Suomi.

                        Yritykset ja työntekijävähennysten määrä viiteajanjaksolla

                        Microsoft Mobile Oy

                        1 191

                        Manpower Group Solutions

                        14

                        Accenture Oy

                        5

                        Sale Nordic Oy

                        1

                        HCL Technologies Ltd

                        3

                        Spellpoint Oy

                        1

                        ISS Palvelut Oy, Manpower

                        20

                        Symbio Finland Oy

                        3

                        JOT Automation Oy

                        1

                        Tieto Oy

                        2

                        Lionbridge Oy

                        6

                        Varamiespalvelu-Group Oy

                        1

                        Yritysten kokonaismäärä: 12

                        Työntekijävähennysten kokonaismäärä:

                        1 248

                        Niiden itsenäisten ammatinharjoittajien lukumäärä, joiden työskentely on loppunut:

                        0

                        Tukikelpoisten työntekijöiden ja itsenäisten ammatinharjoittajien kokonaismäärä:

                        1 248

               Toimintakriteerit

               6.Suomi esitti hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä neljän kuukauden viiteajanjaksona, mukaan luettuina työntekijät, jotka vähennetään yrityksen toimittajien tai jatkojalostajien palveluksesta.

               7.Hakemuksen neljän kuukauden viiteajanjakso alkoi 12. heinäkuuta 2016 ja päättyi 12. marraskuuta 2016.

               8.Työntekijävähennyksiä tehtiin viiteajanjakson aikana seuraavasti:

               –1 191 työntekijää vähennettiin Microsoftin palveluksesta

               –57 työntekijää vähennettiin Microsoftin 11 toimittajan ja jatkojalostajan palveluksesta.

               Työntekijävähennysten ja työskentelyn loppumisen laskeminen

               9.Työntekijävähennykset viiteajanjakson aikana on laskettu seuraavasti:

               –1 248 henkilöä päivästä, jona työnantaja antaa yksilöllisen ilmoituksen työntekijän irtisanomisesta.

               Tukeen oikeutetut edunsaajat

               10.Tukeen oikeutettuja edunsaajia on yhteensä 1 248.

               Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys

               11.Osoittaakseen, että työntekijävähennykset ovat yhteydessä globalisaatiosta johtuviin maailmankaupan huomattaviin rakenteellisiin muutoksiin, Suomi toteaa, että työntekijävähennysten pääsyynä on matkapuhelinalan maailmanlaajuinen kilpailu ja siitä seurannut Microsoft Mobile Oy:n (ja sen Windows-pohjaisen käyttöjärjestelmän) markkinaosuuden pieneneminen.

               12.Kun Microsoft (USA) oli hankkinut omistukseensa Nokian matkapuhelintoiminnot, perustettiin vuonna 2014 Microsoft Mobile Oy, jonka päätoimipaikka on Espoossa. Noin 4 700 Nokian työntekijää siirrettiin Microsoft Mobile Oy:n palvelukseen Suomessa.

               13.Nokia käytti yksinomaan Microsoft Windows -käyttöjärjestelmää. Microsoft Mobile Oy jatkoi tätä käytäntöä. Käyttöjärjestelmän maailmanlaajuinen markkinaosuus oli vuoden 2013 puolivälissä 3,3 prosenttia ja pieneni siitä 0,8 prosenttiin vuonna 2016. Vuoden 2016 alkuun mennessä kilpailijoiden käyttöjärjestelmät kasvattivat markkinaosuuksiaan (Android 82,2 % ja Applen iOS 14,6 %).
                  6
               ,
                  7

               14.Markkinaosuus pieneni siitä huolimatta, että Microsoft Mobile Oy toi markkinoille uusia mobiililaitteita ja investoi suunnitteluun, komponentteihin ja markkinointiin.
                  8
                 Kilpailijat tarjoavat laitteistoltaan ja käyttöjärjestelmiltään edullisempia tuotteita, jotka ovat hyvin houkuttelevia uusille asiakkaille kehittyvien talouksien markkinoilla ja myös Euroopassa.

               15.Nyt jätetty hakemus on jatkoa Suomen aiemmin jättämille hakemuksille, jotka liittyvät Nokian alamäkeen (EGF/2007/003 FI/Perlos, EGF/2012/006 FI/Nokia Salo, EGF/2013/001 FI/Nokia, EGF/2015/001 FI/Broadcom, EGF/2015/005 FI/Computer Programming, EGF/2016/001 FI/Microsoft ja EGF/2016/008 FI/Nokia Network Systems).

               Työntekijävähennyksiin ja toiminnan lopettamiseen johtaneet tapahtumat

               16.Mobiililaitteiden valmistus siirtyy koko ajan halvemman palkkatason maihin, joissa työolot ovat usein kehnot.
                  9
                Pienet palkkakustannukset ovat osa kustannustehokkuutta.
                  10
                Edullisten mobiililaitteiden kysyntä on kehittyvien talouksien markkinoilla suurta. Myös tuonti Eurooppaan kasvaa.
                  11

               17.Nokian markkinaosuuden pienenemisen taustalla on lukuisten itäaasialaisten älypuhelinvalmistajien aggressiivinen tulo markkinoille. Ne pystyvät hyödyntämään pieniä työvoima- ja valmistuskustannuksia.

               18.Kilpailun voittajia ovat olleet USA:ssa ja Aasiassa toimivat valmistajat, jotka käyttävät Android- ja iOS-käyttöjärjestelmiä.

               19.Androidilla on etenkin Aasiassa satoja kumppaneita, jotka julkistavat uusia puhelimia vuosittain. Hintahaarukan keskivaiheille ja alapäähän sijoittuvia Android-vaihtoehtoja on tarjolla runsaasti. Se on olennaista esimerkiksi Intian, Afrikan ja Lähi-idän markkinoilla.

               20.Mobiililaitteiden valmistus on siirtynyt Etelä-Koreasta Kiinaan ja sittemmin vieläkin halvempien kustannusten maihin, kuten Vietnamiin.
                  12

               21.Microsoft ilmoitti toukokuussa 2016 vähentävänsä enintään 1 350 työpaikkaa Microsoft Mobile Oy:stä Suomessa. Microsoft Mobile Oy:n koko toiminta loppuu. Helsingin-Uudenmaan alueella työpaikkansa menetti 550 työntekijää, Pirkanmaalla (Länsi-Suomi) 500 ja Salossa (Etelä-Suomi) 300.

               22.Käynnissä on EGR:n toimenpide (EGF/2016/001 FI/Microsoft), jolla tuetaan Microsoftin aiemmin irtisanomia työntekijöitä. Tämän ehdotuksen kohteena olevat edunsaajat eivät ole samoja kuin mainitussa tapauksessa.

               Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

               Työntekijävähennykset kohdistuvat NUTS 2 -alueisiin Helsinki-Uusimaa, Etelä-Suomi ja Länsi-Suomi.

               Helsinki-Uusimaa

               23.Vuosina 2012–2016 joukkoirtisanomiset kohdistuivat lähinnä elektroniikka- ja ohjelmistoalaan. Syksyllä 2016 irtisanottiin työntekijöitä valmistusteollisuuden eri aloilla ja rakennusalalla.

               24.Vuoden 2016 kolmannella neljänneksellä Uudellamaalla oli tieto- ja viestintätekniikan alalla 6 000 työntekijää vähemmän kuin vuotta aikaisemmin. Korkeasti koulutettujen ja tieto- ja viestintätekniikan ammattilaisten työttömyys kasvaa edelleen.
                  13

               25.Vuosina 2012–2016 Helsingissä, Espoossa ja Vantaalla toteutetut joukkoirtisanomiset kohdistuivat etupäässä elektroniikka- ja ohjelmistoalaan. Näiden alojen yritykset vähensivät vuosina 2012–2016 yli 5 000 työntekijää.

               26.Noin 72 prosenttia Microsoftin alueella irtisanomista työntekijöistä on korkeasti koulutettuja.

               Länsi-Suomi

               27.Microsoft Mobile Oy:n irtisanomiset Länsi-Suomen alueella kohdistuivat ennen muuta Pirkanmaahan.

               28.Pirkanmaan työ- ja elinkeinotoimistossa oli vuonna 2016 rekisteröitynä yhteensä 38 077 työtöntä työnhakijaa. Työttömien työnhakijoiden osuus työvoimasta oli 14,6 prosenttia.
                  14

               29.Pirkanmaan TE-toimistossa on tällä hetkellä rekisteröitynä noin 1 700 työtöntä työnhakijaa tieto- ja viestintätekniikan alalla. Vuonna 2016 kaikkiaan 40 prosenttia kaikista rekisteröityneistä tieto- ja viestintätekniikan alan työttömistä työnhakijoista oli Pirkanmaalla pitkäaikaistyöttömiä.

               30.Työttömyys on kasvanut ammattiryhmistä eniten korkeasti koulutettujen asiantuntijoiden keskuudessa. Syyskuussa 2016 alueella oli rekisteröitynä kaikkiaan 6 084 akateemisen tutkinnon suorittanutta työtöntä työnhakijaa. Teknologia-alan korkeasti koulutettujen työntekijöiden työttömyysaste nousi alueella viime vuonna 8,1 prosenttiyksikköä.

               Etelä-Suomi

               31.Etelä-Suomessa Microsoft Mobile Oy:n irtisanomiset kohdistuivat ennen muuta Salon kaupungin alueelle. TE-toimiston mukaan Salossa menettää työpaikkansa 300 Microsoftin työntekijää.

               32.Salosta hävisi vuosina 2007–2014 kaikkiaan 6 900 työpaikkaa, eli pudotusta oli 26 prosenttiyksikköä. Nokian entisen matkapuhelintuotannon päättymisen ja talouden taantuman vuoksi työttömyys yli kaksinkertaistui alueella vuosien 2008 ja 2016 välillä.

               33.Alueen työttömyysaste on noussut yli kymmenen prosenttiyksikköä 7,0:sta 17,5:een prosenttiin. Muutos on poikkeuksellinen, vaikka sitä verrattaisiin muihin Suomen kuntiin, joissa Nokialla/Microsoftilla oli toimintaa.
                  15

               34.Salossa myös korkeasti koulutettujen osuus työttömistä kasvoi.

               Kohteena olevat edunsaajat ja ehdotetut toimet

               Kohteena olevat edunsaajat

               35.Toimenpiteisiin odotetaan osallistuvan arviolta 1 000 vähennettyä työntekijää. Kyseisten työntekijöiden jakauma sukupuolen, kansalaisuuden ja iän mukaan on seuraava:

                        Ryhmä

                        Kohteena olevien edunsaajien lukumäärä

                        Sukupuoli:

                        Miehiä:

                        740

                        (74,0 %)

                        Naisia:

                        260

                        (26,0 %)

                        Kansalaisuus:

                        EU-kansalaisia:

                        955

                        (95,5 %)

                        Muita kuin EU-kansalaisia:

                        45

                        (4,5 %)

                        Ikäryhmä:

                        15–24-vuotiaita:

                        0

                        (0 %)

                        25–29-vuotiaita:

                        25

                        (2,5 %)

                        30–54-vuotiaita:

                        925

                        (92,5 %)

                        55–64-vuotiaita:

                        50

                        (5,0 %)

                        yli 64-vuotiaita:

                        0

                        (0 %)

               Ehdotettujen toimien tukikelpoisuus

               36.Vähennetyille työntekijöille tarjottavat yksilölliset palvelut koostuvat seuraavista toimista.

               –Valmennukset ja muut valmistelutoimet: toimenpiteisiin kuuluu työnhakuun liittyvää koulutusta, tukea työvoiman liikkuvuudelle (Eures-palvelut), yksilöllistä opastusta (työhönohjausta), uraohjausta ja asiantuntija-arvioita.

               –Työllisyys- ja yrityspalvelut: toimenpiteisiin kuuluu tukea itsenäisille työnhakijoille, taitojen arviointia, kokeilujaksoja ja rekrytointitapahtumia.

               –Koulutus: toimenpiteisiin kuuluu ammatillista, täydentävää ja muutoskoulutusta, uudelleenkoulutusta, yrittäjäkoulutusta ja työvoiman liikkuvuuteen liittyvää koulutusta.

               –Starttiraha: toimenpiteellä myönnetään starttirahaa yritystoiminnan aloittamiseen sekä kokopäiväisen yrityksen käynnistämiseen ja perustamiseen tieto- ja viestintätekniikan alalla tai muilla aloilla.

               –Palkkatuki: toimenpiteellä tuetaan työllistymistä uudessa työpaikassa vähentämällä palkkauskustannuksia. Palkkatuki on 30–50 prosenttia palkkauskustannuksista.

               –Avustukset matka- ja yöpymiskustannuksiin: toimenpiteellä katetaan työnhakijalle koulutuksen aikana aiheutuvia kustannuksia.

               37.Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä.

               38.Suomi on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               39.Kokonaiskustannukset ovat arviolta 5 866 800 euroa. Yksilöllisten palvelujen osuus on 5 559 300 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 307 500 euroa.

               40.EGR:ltä haettu rahoitusosuus on yhteensä 3 520 080 euroa (60 % kokonaiskustannuksista).

                        Toimet

                        Arvioitu osallistujamäärä

                        Arvioidut kustannukset osallistujaa kohti
                        (euroa)

                        Arvioidut kokonaiskustannukset*

                        (euroa)

                        Yksilölliset palvelut (EGR-asetuksen 7 artiklan 1 kohdan a ja c alakohta)

                        Valmennukset ja muut valmentavat toimenpiteet

                        195

                        1 200

                        234 000

                        Työllisyys- ja yrityspalvelut

                        800

                        606

                        484 800

                        Koulutus

                        535

                        6 000

                        3 210 000

                        Starttiraha

                        18

                        8 000

                        144 000

                        Välisumma (a):

                        Prosenttiosuus yksilöllisten palvelujen paketista

                        –

                        4 072 800

                        (73,26 %)

                        Avustukset ja kannustimet (EGR-asetuksen 7 artiklan 1 kohdan b alakohta)

                        Palkkatuki

                        163

                        9 000

                        1 467 000

                        Liikkuvuusavustus (Matka-, oleskelu- ja muuttokustannukset)

                        130

                        150

                        19 500

                        Välisumma (b):

                        Prosenttiosuus yksilöllisten palvelujen paketista:

                        –

                        1 486 500

                        (26,74 %)

                         EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        9 000

                        2. Hallinnointi

                        –

                        143 000

                        3. Tiedotus ja mainonta

                        –

                        115 500

                        4. Valvonta ja raportointi

                        –

                         40 000

                        Välisumma (c):

                        Prosenttiosuus kokonaiskustannuksista:

                        –

                        307 500

                        (5,24 %)

                        Kustannukset yhteensä (a + b + c):

                        –

                        5 866 800

                        EGR:n rahoitusosuus (60 % kokonaiskustannuksista)

                        –

                        3 520 080

               *: prosenttiosuudet pyöristetty, muita lukuja ei.

               41.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Suomi on vahvistanut näiden toimien edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               42.Suomi on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 15 000 euroa edunsaajaa kohti.

               Menojen tukikelpoisuuskausi

               43.Suomi aloitti yksilöllisten palvelujen tarjoamisen kohteena oleville edunsaajille 12. heinäkuuta 2016. Kyseisten toimien menoihin voidaan näin ollen myöntää EGR:n rahoitustukea 12. heinäkuuta 2016 ja 1. helmikuuta 2019 väliseltä ajalta.

               44.Suomelle on aiheutunut hallinnollisia kuluja EGR:n täytäntöönpanosta 12. heinäkuuta 2016 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 12. heinäkuuta 2016 ja 1. elokuuta 2019 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               45.Kansalliset ennakkomaksut tai yhteisrahoitus rahoitetaan julkisten työvoimapalveluiden budjettikohdasta työ- ja elinkeinoministeriön hallinnonalalta. Joitakin palveluja rahoitetaan lisäksi elinkeino-, liikenne ja ympäristökeskusten (ELY-keskusten) ja työ- ja elinkeinotoimistojen (TE-toimistojen) toimintamenoista.

               46.Suomi on vahvistanut, että EGR:n rahoitustukea saaviin edellä kuvattuihin toimiin ei saada tukia muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi

               47.Suomi on ilmoittanut, että yksilöllisten palvelujen koordinoidun paketin laadinnassa on kuultu työryhmää, jossa oli seuraavien tahojen edustajia: ELY-keskukset, asianomaisten alueiden TE-toimistot, Microsoft, Teknologiateollisuus, Ammattiliitto Pro, Insinööriliitto ja Innovaatiorahoituskeskus Tekes.

               Hallinnointi- ja valvontajärjestelmät

               48.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Suomi on ilmoittanut komissiolle, että rahoitustukea hallinnoi työ- ja elinkeinoministeriö, joka toimii EGR:n hallinto- ja todentamisviranomaisena sekä EGR:n varojen jakamisesta vastaavana välittävänä elimenä. EGR:n hallinnointitehtävät on annettu ministeriön työllisyys- ja yrittäjyysosastolle.

               49.Todentamistehtävistä vastaa henkilöstö- ja hallintoyksikkö. Maksut tuensaajille suoritetaan alueellisten ELY-keskusten ja TE-toimistojen kautta.

               50.Tarkastuksesta vastaa ministeriön kansliapäällikön alaisuudessa toimiva riippumaton sisäisen tarkastuksen yksikkö.

               Asianomaisen jäsenvaltion sitoumukset

               51.Suomi on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Työntekijöitä vähentäneet yritykset, jotka ovat jatkaneet toimintaansa irtisanomisten jälkeen, ovat noudattaneet työntekijöiden vähentämistä koskevia oikeudellisia velvoitteitaan ja turvanneet työntekijänsä asianmukaisesti.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastojen rahoittamia toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               52.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013
                  16
                12 artiklassa säädetään.

               53.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 3 520 080 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               54.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  17
                13 kohdan mukaisesti yhdessä ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               55.Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 3 520 080 euroa.

               56.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta
                  Suomen hakemuksen johdosta – EGF/2017/002 FI/Microsoft 2

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  18
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  19
                ja erityisesti sen 13 kohdan,

               ottavat huomioon Euroopan komission ehdotuksen

               sekä katsovat seuraavaa:

               (1)Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.

               (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013
                  20
                12 artiklassa säädetään.

               (3)Suomi toimitti 1 päivänä helmikuuta 2017 hakemuksen EGR:n varojen ottamiseksi käyttöön Microsoft Oy:n (Microsoft Mobile Oy) ja 11 toimittajan ja jatkojalostajan toteuttamien työntekijävähennysten ja toiminnan lopettamisen vuoksi. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)Tämän vuoksi EGR:stä olisi otettava käyttöön 3 520 080 euroa rahoitustuen myöntämiseksi Suomen hakemuksen perusteella.

               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 3 520 080 euroa maksusitoumusmäärärahoina ja maksumäärärahoina osana varainhoitovuotta 2017 koskevaa unionin yleistä talousarviota.

               2 artikla

               Tämä päätös tulee voimaan sinä päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]*.

                  21Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)
                  EUVL L 347, 20.12.2013, s. 855.

                     (2)
                  EGR-asetuksen 3 artiklan mukaisessa merkityksessä.

                     (3)
                  Komission asetus (EU) N:o 1046/2012, annettu 8. marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (4)
                  EUVL L 393, 30.12.2006, s. 1.

                     (5)
                  Asetuksen (EU) N:o 1309/2013 7 artiklan 4 kohdan mukaisesti.

                     (6)

                     www.statista.com/chart/4112/smartphone-market-share

                     (7)

                     https://www.strategyanalytics.com/strategy-analytics/news/strategy-analytics-press-releases/strategy-analytics-press-release/2016/11/02/strategy-analytics-android-captures-record-88-percent-share-of-global-smartphone-shipments-in-q3-2016#.WTosOjclGUl

                     (8)

                     www.statista.com/chart/4112/smartphone-market-share

                     (9)

                     http://www.businessinsider.com/samsung-factory-working-conditions-2012-11?r=US&IR=T&IR=T

                     (10)

                     http://comptryx.com/product/global_salary_survey

                     (11)

                     https://www.kantarworldpanel.com/global/News/Android-Share-Tops-75-in-Europes-Largest-Markets

                     (12)

                     http://www.thanhniennews.com/business/samsung-shifts-plants-from-china-to-vietnam-to-protect-margins-392.html

                     (13)

                     http://julkaisut.valtioneuvosto.fi/bitstream/handle/10024/78925/TKAT_Loka_2016.pdf?sequence=1

                     (14)

                     http://julkaisut.valtioneuvosto.fi/bitstream/handle/10024/78925/TKAT_Loka_2016.pdf?sequence=1

                     (15)

                     http://www.itproportal.com/2015/07/20/nokias-woes-pushing-finnish-town-salo-further-into-recession/

                     (16)
                  EUVL L 347, 20.12.2013, s. 884.

                     (17)
                  EUVL C 373, 20.12.2013, s. 1.

                     (18)
                  EUVL L 347, 20.12.2013, s. 855.

                     (19)
                  EUVL C 373, 20.12.2013, s. 1.

                     (20)
                  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

                     (21)
                   Parlamentti lisää päivämäärän ennen julkaisemista EUVL:ssä.